( 'દલિત સાહિત્ય અકેડેમી' અને 'ગુજરાતી દલિત સાહિત્ય પ્રતિષ્ઠાન' વગેરે ) માં અને તેમના સામયિકો ( 'હયાતી' અને 'દલિત ચેતના' વગેરે ) માં 'દલિત સાહિત્યકાર' અને 'દલિત સાહિત્ય' ની વ્યાખ્યામાં ન સમાઈ શકે તેવા ઘણા 'સાહિત્યકારો' છે, અને તેમનું ઘણું 'લલિત સાહિત્ય' છપાય છે ! અને એ જ રીતે 'ગુજરાતી લેખક મંડળ'ની 'લખે તે લેખક' એવી અતિ સરલીકૃત -અતિ ઉદાર પણ વ્યવહારુ અને કામદારકલ્યાણલક્ષી વ્યાખ્યાને કારણે સમાજ જેને પ્રચલિત અર્થમાં 'લેખક' ગણે છે એવા એમાં જોડાવાનો છોછ અનુભવે છે, અથવા માત્ર નામના સભ્ય બની રહે છે અને સમાજ જેને 'લેખક' ગણવા તૈયાર નથી એવા કેટલાક આ સંસ્થાનું સભ્યપદ શોભાવે છે !